Document ID: /roh_data/filtered/Billingualer_Corpus_interleaved-de-rm.jsonl.gz/1660

This is a text translated from German to Rumantsch Grischun.
Budget 2010: Trotz Defizit rekordhohe Investitionen

Der Kanton Graubünden plant aufgrund der aktuellen Wirtschaftskrise trotz Defizit rekordhohe Investitionen von brutto 427 Mio. Franken. Davon sind 233 Mio. Franken vom Kanton zu finanzieren (Vorjahr 222 Mio. Franken). Mit diesen Investitionen setzt der Kanton seine langfristig ausgerichtete Finanzpolitik fort. Das antizyklische Verhalten ist nur dank den Ertragsüberschüssen der letzten Jahre möglich, in welchen ein solides Eigenkapital-Polster aufgebaut werden konnte. Ein um 2 Prozent höherer Aufwand und leicht tiefere Erträge führen zu einem Defizit von rund 37 Mio. Franken. Nach fünf Jahren positiver Rechnungsabschlüsse wird der Kanton Graubünden damit im nächsten Jahr rote Zahlen schreiben. Die Regierung erachtet das budgetierte Defizit in der gegenwärtigen schwierigen Wirtschaftslage für vertretbar.

Steigende Aufwendungen und sinkende Erträge bewirken ein Defizit in der Laufenden Rechnung

Die Auswirkungen der weltweiten Rezession treffen zunehmend auch die Bündner Wirtschaft. Die konjunkturelle Schwäche wird unseren Kanton erfahrungsgemäss mit einer gewissen zeitlichen Verzögerung noch stärker treffen als bisher. Für das laufende Jahr wird dabei wie budgetiert noch mit einem Ertragsüberschuss gerechnet. Im kommenden Jahr hinterlassen die Auswirkungen der Wirtschaftskrise jedoch ihre Spuren im Bündner Staatshaushalt.

Die

Laufende Rechnung

des Budgets 2010 schliesst bei einem Gesamtaufwand von 2'410.1 Mio. Franken und einem Gesamtertrag von 2'373.4 Mio. Franken mit einem

Defizit

von 36.7 Mio. Franken ab (Ertragsüberschuss Budget 2009 14.8 Mio. Franken, Staatsrechnung 2008 161.4 Mio. Franken).

Der massgebende

Gesamtaufwand

- unter Ausklammerung der internen Verrechnungen - beträgt 2'151.6 Mio. Franken. Er steigt im Vergleich zum Vorjahresbudget um 45.7 Mio. Franken bzw. um +2.2%. Der Personalaufwand liegt gegenüber dem Vorjahr um 6.9 Mio. Franken oder +2.1% höher. Aufgrund des zurzeit stabilen Preisniveaus ist kein Teuerungsausgleich auf den Löhnen budgetiert. Für individuelle Lohnentwicklungen und die Ausrichtung von Leistungsprämien sind 1% bzw. 1.3% der relevanten Lohnsumme vorgesehen. Der Sachaufwand reduziert sich sehr leicht um 2.2 Mio. Franken (-0.7%). Aufgrund des hohen Investitionsvolumens erhöhen sich auch die Abschreibungen um 10% und erreichen 202.2 Mio. Franken. Der Kanton Graubünden leistet im nächsten Jahr Beiträge an Dritte von über 785 Mio. Franken (+36.4 Mio. Franken bzw. +4.9%). Von den Mehrausgaben profitieren die privaten Haushalte am meisten (Krankenkassen-Prämienverbilligungen +16.5 Mio. Franken, Ergänzungsleistungen +4.3 Mio. Franken und familienergänzende Kinderbetreuung +1.0 Mio. Franken). Im Bildungsbereich erhöhen sich die Beiträge ebenfalls markant: an Fach-, Mittel- und Hochschulen +8.4 Mio. Franken sowie an Sonderschulen +4.7 Mio. Franken.

Der vergleichbare

Gesamtertrag

- ohne interne Verrechnungen - von 2'114.9 Mio. Franken geht um 5.8 Mio. Franken (-0.3%) leicht zurück. Die Steuererträge sinken infolge der aktuellen Wirtschaftslage um insgesamt 24.9 Mio. Franken, nachdem der Rückgang im Vorjahresbudget wegen der Steuersenkungen bereits über 100 Mio. Franken betragen hatte. Im Bereich der Wasserkraftnutzung ergibt sich ein Mehrertrag von rund 6.7 Mio. Franken. Aus dem Ressourcenausgleich (RA) und dem geografisch-topografischen Lastenausgleich (GLA) des Bundes erhält der Kanton Graubünden insgesamt 6.1 Mio. Franken mehr als im Vorjahr. Weniger Erträge vom Bund ergeben sich aus den rezessionsbedingt tieferen Bundessteuern (-5.0 Mio. Franken) sowie verschiedenen Beiträgen (-8.5 Mio. Franken, v.a. rückläufiger Beitrag für Unterhalt und Betrieb der Nationalstrassen).

Investitionen dämpfen die Krise und stärken den Wirtschafts- und Lebensraum Graubünden

Die

Investitionsausgaben

belaufen sich auf brutto 426.6 Mio. Franken, was einer Zunahme von +3.7 Mio. Franken entspricht. Bei sinkenden Investitionseinnahmen (-7.7 Mio. Franken) erreichen die

Nettoinvestitionen

mit 233.3 Mio. Franken einen Höchststand (+5.1%). Die um knapp 5.0 Mio. Franken erhöhten Bundes- bzw. Kantonsdarlehen an die Landwirtschaftliche Kreditgenossenschaft (LKG) ermöglichen weitere Investitionen in den privaten Landwirtschaftsbetrieben. Investitionsbeiträge von knapp 10 Mio. Franken werden in Projekte zur umweltschonenden und effizienten Energienutzung eingesetzt. Höhere Beiträge werden auch in der Wirtschaftsförderung (+2.4 Mio. Franken) sowie an den Bau von Spitälern und Alters-/Pflegeheime (+6.5 Mio. Franken) ausgerichtet.

Die Regierung beantragt dem Grossen Rat, den finanzpolitischen Richtwert für die Nettoinvestitionen von 200 Mio. Franken auf 230 Mio. Franken anzuheben. Sie ist überzeugt, dass die hohen Investitionen in der gegenwärtigen Wirtschaftskrise sinnvoll sind und zur Stützung der regionalen Wirtschaft beitragen. Die Nettoinvestitionen können im Jahr 2010 nicht mehr vollständig aus eigenen Mitteln finanziert werden. Deshalb sinkt der geplante Selbstfinanzierungsgrad gegenüber dem Vorjahr um 22.5 Prozentpunkte auf 58%.

Defizit auch in der Strassenrechnung

Die Strassenrechnung schliesst im

Gesamtergebnis

mit einem Ausgabenüberschuss von 15 Mio. Franken ab. Auch im Strassenbau und –unterhalt soll in der aktuellen Konjunkturbaisse ein höheres Defizit zugelassen werden. In den vergangenen Jahren konnte nicht nur die Strassenschuld vollständig abgetragen, sondern dank den Einnahmenüberschüssen der letzten drei Jahre ein Guthaben von annähernd 50 Mio. Franken aufgebaut werden. Die Regierung ist deshalb der Auffassung, dass zur Stützung der Bauwirtschaft vorübergehend ein höheres Strassendefizit vertretbar ist. Sie beantragt dem Grossen Rat, den finanzpolitischen Richtwert für das Defizit der Strassenrechnung von 10 Mio. Franken auf 15 Mio. Franken zu erhöhen.

Die Aufwendungen für den baulichen Unterhalt gehen weiter zurück (-14.6 Mio. Franken), da das Tiefbauamt aufgrund des Übertrages der Nationalstrassen an den Bund im Jahre 2008 gegenüber früher weniger Nationalstrassen-Projekte abwickelt. In den Ausbau der National-, Haupt- und Verbindungsstrassen werden unverändert über 150 Mio. Franken investiert. Zusätzliche 6.4 Mio. Franken entfallen auf allgemeine Investitionen (Strassensicherung, Werkhöfe und Stützpunkte, Maschinen- und Fuhrpark sowie Beiträge an Gemeinden).

Ausblick: Steigende Defizite in den kommenden Jahren

Gemäss den aktuell verfügbaren Informationen drohen in der Finanzplanperiode für die Jahre 2011 bis 2014 stark ansteigende Defizite. Im Jahr 2010 wird erstmals die in der Kantonsverfassung verankerte Aufgabenüberprüfung durchgeführt werden, welche die Notwendigkeit, Wirksamkeit und Finanzierbarkeit der öffentlichen Aufgaben zum Inhalt hat. Aus heutiger Sicht wird es insbesondere auf der Ausgabenseite unvermeidlich sein, einschneidende Massnahmen zur Entlastung des Staatshaushaltes zu beschliessen und umzusetzen.

Der Grosse Rat wird das Budget 2010 in der Dezembersession beraten.

Gremium: Departement für Finanzen und Gemeinden

Quelle: dt Departement für Finanzen und Gemeinden

01.10.2009
Preventiv 2010: record d'investiziuns malgrà il deficit

Pervia da la crisa economica actuala prevesa il chantun Grischun – malgrà il deficit – in record d'investiziuns d'ina summa brutta da 427 milliuns francs. Da quels sto il chantun finanziar 233 milliuns francs (onn precedent: 222 milliuns francs). Cun questas investiziuns cuntinuescha il chantun cun sia politica da finanzas a lunga vista. Il cumportament anticiclic è mo pussaivel grazia als surplis dal retgav dals ultims onns, cun ils quals ins ha pudì accumular in agen chapital solid. In augment dals custs da 2 pertschient ed ina pitschna reducziun dals retgavs han chaschunà in deficit da circa 37 milliuns francs. Suenter tschintg onns cun in rendaquint positiv vegn il chantun Grischun perquai a scriver cifras cotschnas l'onn proxim. La regenza è da l'avis ch'il deficit budgetà possia vegnir giustifitgà en la situaziun actuala difficila da l'economia.

In augment da las expensas ed in regress tar ils retgavs chaschunan in deficit en il quint current

Las consequenzas da la recessiun sin l'entir mund tutgan pli e pli er l'economia grischuna. L'experientscha mussa che la deblezza da la conjunctura vegn a tutgar noss chantun pli fitg che fin ussa ma cun in tschert retard. L'onn current vegn uschia anc fatg quint – sco budgetà – cun in surpli dal retgav. L'onn proxim ha la crisa economica dentant consequenzas che sa mussan en las finanzas dal chantun Grischun.

Il

quint current

dal preventiv 2010 serra tar expensas totalas da 2'410.1 milliuns francs e tar ina rendita totala da 2'373.4 milliuns francs cun in

deficit

da 36.7 milliuns francs (surpli dal retgav en il preventiv 2009: 14.8 milliuns francs, quint dal chantun 2008: 161.4 milliuns francs).

Las

expensas totalas

decisivas – senza resguardar las scuntradas internas – importan 2'151.6 milliuns francs. En cumparegliaziun cun il preventiv da l'onn precedent s'augmentan ellas per 45.7 milliuns francs resp. per +2.2 pertschient. Cumpareglià cun l'onn precedent èn ils custs da persunal per 6.9 milliuns francs (+2.1%) pli auts. Perquai ch'il nivel da pretschs actual è relativamain stabil, n'è budgetada nagina cumpensaziun da la chareschia tar ils salaris. 1 pertschient resp. 1.3 pertschient da la summa relevanta dals salaris è previsa per il svilup individual dals salaris e per il pajament da premias da prestaziun. Ils custs reals sa reduceschan per pauc, numnadamain per 2.2 milliuns francs (­0.7%). Perquai ch'il volumen d'investiziun è fitg grond, s'augmentan er las amortisaziuns per 10 pertschient ed importan 202.2 milliuns francs. L'onn proxim paja il chantun Grischun contribuziuns a terzas persunas da passa 785 milliuns francs (+36.4 milliuns francs resp. +4.9%). Las chasadas privatas profitan il pli fitg da las expensas supplementaras (reducziun da las premias da las cassas da malsauns +16.5 milliuns francs, prestaziuns supplementaras +4.3 milliuns francs e tgira d'uffants cumplementara a la famiglia +1.0 milliuns francs). En il sectur da furmaziun s'augmentan las contribuziuns er considerablamain: a scolas professiunalas, scolas medias e scolas autas +8.4 milliuns francs sco er a scolas spezialas +4.7 milliuns francs.

Il

retgav total

equivalent – senza scuntradas internas – da 2'114.9 milliuns francs sa reducescha per pauc, numnadamain per 5.8 milliuns francs (-0.3%). Pervia da la situaziun economica actuala sa reduceschan las entradas fiscalas per totalmain 24.9 milliuns francs. Cunquai che las taglias eran vegnidas sbassadas, aveva la reducziun gia importà en il preventiv da l'onn precedent 100 milliuns francs. En il sectur da l'utilisaziun da la forza idraulica resulta in retgav supplementar da circa 6.7 milliuns francs. Or da la gulivaziun da las resursas ed or da la gulivaziun da las grevezzas geografic-topograficas paja la confederaziun totalmain 6.1 milliuns francs dapli al chantun Grischun che l'onn precedent. Retgavs pli pitschens da la confederaziun resultan da las taglias federalas pli bassas che vegnan chaschunadas da la recessiun (-5.0 milliuns francs) sco er da differentas contribuziuns (-8.5 milliuns francs, spezialmain regress tar la contribuziun per il mantegniment e per la gestiun da las vias naziunalas).

Investiziuns modereschan la crisa e rinforzan il spazi economic ed il spazi da viver dal Grischun

Las

expensas d'investiziun

importan ina summa brutta da 426.6 milliuns francs. Quai correspunda ad in augment da +3.7 milliuns francs. Tar ina reducziun da las entradas d'investiziun (-7.7 milliuns francs) cuntanschan las

investiziuns nettas

cun 233.3 milliuns francs in maximum (+5.1%). Ils emprests federals resp. chantunals a l'associaziun grischuna per credits a l'agricultura (ACA) ch'èn per stgars 5.0 milliuns francs pli gronds, pussibiliteschan ulteriuras investiziuns a favur da manaschis agriculs privats. Contribuziuns d'investiziun da stgars 10 milliuns francs vegnan duvrads per projects per utilisar l'energia en ina moda effizienta che schanegia l'ambient. Contribuziuns pli autas vegnan er pajadas a la promoziun da l'economia (+2.4 milliuns francs) sco er a la construcziun d'ospitals e da chasas da persunas attempadas e da tgira (+6.5 milliuns francs).

La regenza propona al cussegl grond d'augmentar la valur directiva che concerna la politica da finanzas per las investiziuns nettas da 200 milliuns francs a 230 milliuns francs. Ella è persvadida che las grondas investiziuns èn raschunaivlas en la crisa economica actuala e che quellas gidan a sustegnair l'economia regiunala. Las investiziuns nettas na pon betg pli vegnir finanziadas cumplettamain cun agens meds finanzials l'onn 2010. Perquai sa reducescha il grad d'atgna finanziaziun planisà envers l'onn precedent per 22.5 puncts procentuals sin 58 pertschient.

In deficit er en il quint da las vias

Il

resultat total

dal quint da las vias serra cun in surpli d'expensas da 15 milliuns francs. Er en connex cun la construcziun e cun il mantegniment da las vias duai vegnir admess in deficit pli grond pervia da la sbassada actuala da la conjunctura. Ils onns passads ha il debit da las vias pudì vegnir amortisà cumplettamain. Ultra da quai ha pudì vegnir accumulà in dabun da stgars 50 milliuns francs grazia al surpli d'entradas dals ultims trais onns. La regenza è perquai da l'avis ch'in deficit pli grond en connex cun las vias è temporarmain raschunaivel per sustegnair l'economia da construcziun. Ella propona al cussegl grond d'augmentar la valur directiva che concerna la politica da finanzas per il deficit dal quint da las vias da 10 milliuns francs a 15 milliuns francs.

Las expensas per il mantegniment architectonic sa reduceschan vinavant (-14.6 milliuns francs), perquai che l'uffizi da construcziun bassa sa fatschenta da main projects da vias naziunalas che pli baud, e quai pervia dal transferiment da las vias naziunalas a la confederaziun l'onn 2008. I vegnan investids passa 150 milliuns francs en la renovaziun da las vias naziunalas, da las vias principalas e da las vias da colliaziun. 6.4 milliuns francs supplementars vegnan mess a disposiziun per investiziuns generalas (segirar las vias, lavuratoris e basas, parcs da maschinas e da vehichels sco er contribuziuns a vischnancas).

Perspectiva: augment dal deficit ils proxims onns

Tenor las infurmaziuns che stattan actualmain a disposiziun pon vegnir spetgads deficits che creschan fermamain en la perioda dal plan da finanzas dals onns 2011 fin 2014. L'onn 2010 vegn per l'emprima giada realisada la controlla da las incumbensas. Quella è francada en la constituziun chantunala e cuntegna la controlla da la necessitad, da l'efficacitad e da la finanziabladad da las incumbensas publicas. Or da l'optica actuala na sa laschi betg evitar – en spezial areguard las expensas – da concluder e da realisar mesiras rigurusas per distgargiar las finanzas dal chantun.

Il cussegl grond vegn a tractar il preventiv 2010 en la sessiun da december.

Gremi: Departament da finanzas e vischnancas

Funtauna: rg Departament da finanzas e vischnancas

01.10.2009